b"\n_START_ARTICLE_\nMarco Antonio Etcheverry Vargas\n_START_SECTION_\nTraject\xc3\xb2ria\n_START_PARAGRAPH_\nDespr\xc3\xa9s de destacar al Destroyers i al Bol\xc3\xadver, el migcampista va militar a les lligues d'Espanya, Xile, Col\xc3\xb2mbia, Estats Units i Equador, passant per equips com l'Albacete Balompi\xc3\xa9, l'Am\xc3\xa9rica de Cali, el Colo Colo o el DC United. En aquest darrer conjunt va formar entre 1996 i 2003, encara que va ser cedit en tres ocasions. El 2004 hi retorna al Club Bol\xc3\xadvar._NEWLINE_Despr\xc3\xa9s de penjar les botes, ha seguit vinculat al m\xc3\xb3n del futbol com a entrenador. El 2009 es fa c\xc3\xa0rrec de la Sociedad Deportiva Aucas i de l'Oriente Petrolero.\n_START_SECTION_\nSelecci\xc3\xb3\n_START_PARAGRAPH_\nEtcheverry \xc3\xa9s un dels futbolistes m\xc3\xa9s destacats de la selecci\xc3\xb3 de Bol\xc3\xadvia. Va disputar 71 partits i va marcar 13 gols amb el combinat nacional._NEWLINE_Va estar present al Mundial de 1994, aix\xc3\xad com a les Copes Am\xc3\xa8rica de 1989, 1991, 1993, 1995, 1997 (en la qual va ser finalista) i 1999."